שרון שפורר

שרון שְפּוּרֶר (נולדה ב-10 באוגוסט 1977) היא עיתונאית-חוקרת ישראלית, שכתבה באתר האינטרנט "המקום הכי חם בגיהנום". שפורר גדלה בעיר חולון ושירתה בצה"ל בחטיבת המחקר של אגף המודיעין. היא בעלת תואר ראשון בניהול וכלכלה מהמכללה האקדמית תל אביב-יפו ותואר שני במנהל עסקים מאוניברסיטת בר-אילן. את דרכה כעיתונאית החלה ככתבת שוק ההון באתר ביזפורטל ועבדה שם עד לשנת 2005. בתום שנת 2005 החלה לעבוד כעיתונאית שוק ההון ובנקים בעיתון TheMarker. בשנים 2010–2014 עבדה כעיתונאית חוקרת בעיתון "הארץ". בשנים 2014–2015 עבדה כעיתונאית בעיתון TheMarker וכיסתה תחומים רבים בכלכלה בהם בנקים, שוק ההון ומיסים. באוקטובר 2015 הצטרפה לערוץ 10, לצוות תוכנית "המקור" ולדסק התחקירים במהדורה המרכזית היומית, ולאחר שמונה חודשים פוטרה במסגרת צמצומים בערוץ. במשך כשנה עבדה כעיתונאית עצמאית. ביוני 2022 סיימה את עבודתה באתר "המקום הכי חם בגיהנום" לאחר כחמש שנים. וחזרה להיות עיתונאית עצמאית כשהיא מתבססת על מימון המונים. שפורר היא אם לשניים ומתגוררת בחולון. שפורר כותבת רבות על קשרי הון-שלטון, התחקירים הבולטים בנושא זה הם: בינואר 2011 חשפה כי חיים כץ, באותה עת יו"ר ועדת העבודה, הרווחה והבריאות של הכנסת, הסתיר את קשריו עם מוטי בן ארי וקידם חוק לטובת חברת ישראמקו, חברה שבה החזיק מניות רבות. פרשה זו הובילה להחלטת היועץ המשפטי לממשלה להעמיד לדין את חיים כץ. בפברואר 2012, תחקיר על מנכ"לית בנק לאומי, רקפת רוסק-עמינח וקשריה לטייקונים הגדולים המהווים הלווים הגדולים והחשובים ביותר במשק הישראלי. בפברואר 2012, תחקיר על נותני האשראי הגדולים במשק, רקפת רוסק עמינח וציון קינן. בספטמבר 2012, תחקיר על רשת הקשרים של משפחת דנקנר, נוחי דנקנר ודני דנקנר. בינואר 2014, תחקירים על רני רהב, ה"יחצ"ן של המדינה". שפורר פרסמה קלטת שיחה ביניהם שגררה תגובה בוטה ופומבית מכיוונו בהקשר לתחקיר זה. בעקבות פרסום ההקלטה התנצל רני רהב בפני שפורר. בינואר 2014, פרשת הרבנים - הרב יאשיהו פינטו והרב יעקב איפרגן ועושרם המופלג. התחקיר מתאר שנים שעושרם מעורר תהיות ושאלות בציבור, אך הרשויות אינן חוקרות למקור עושרם. במרץ 2015, תחקיר על המחיר הנמוך ממחיר השוק בו רכש ציון קינן, מנכ"ל בנק הפועלים שתי דירות מקבוצת חג'ג, לקוח הבנק ולווה אשראי גדול בו. באפריל 2015, חשפה שפורר כי שמעון פרס, נשיא המדינה לשעבר באותה עת, קיבל מבנק הפועלים 30 אלף דולר בחודש. בעקבות הפרסום, ביטל פרס את ההסכם. בדצמבר 2022 חשפה שפורר פרשת שחיתות לכאורה מצד אורי זכי, שלדבריה קיבל כספים רבים מהקרן החדשה לישראל עבור עמותה שהקים ועיקר פעילותה הייתה תמיכה בתמר זנדברג, בת זוגו של זכי. בעבודתה במחלקת התחקירים של העיתון "הארץ" ובעיתונים TheMarker ו"המקום הכי חם בגיהנום", חשפה שפורר מספר פרשות, בהן: החל משנת 2011 – פרשת יו"ר ועד העובדים של נמל אשדוד, אלון חסן והפעילות העסקית של החברות בשליטתו מול נמל אשדוד. שפורר חשפה את אופן התנהלותו של חסן בנמל ואת המחיר שהציבור משלם על כך. (בדצמבר 2019 הורשע חסן בעבירות של מרמה והפרת אמונים של עובד ציבור (סעיף 284 לחוק העונשין) ומרמה והפרת אמונים בתאגיד (סעיף 425 לחוק העונשין).). במהלך שנת 2012 - פרשת השחיתות של שוטה חובל, מנהל מחלקת הפיקוח והרישוי על הבנייה בעיריית תל אביב-יפו ואת מערכת קשריו עם סוחר הנשים דודו דגמי, שהפך לעד מדינה, ששינה את שמו ומנהל כיום עסקי נדל"ן ענפים. שפורר חשפה את רשת הקשרים שטווה שוטה חובל ואת דרך פעולתו לצבירת הון אישי בנדל"ן השווה עשרות מיליוני שקלים. במהלך שנת 2013, הייתה שפורר מהראשונות שחשפו את פרשת ההטרדות המיניות של הפרשן והמגיש הבכיר, עמנואל רוזן. שפורר חשפה עדויות של נשים, אשר רוזן חיזר אחריהן באובססיביות תוך שהוא מבטיח להן סיוע בקריירה שלהן. התיק שנפתח במשטרה נגד עמנואל רוזן נסגר לבסוף. בספטמבר 2020 חשפה, באתר "המקום הכי חם בגהנום", את פרשות ההטרדות המיניות של רועי צ'יקי ארד. בעקבות התחקיר הודיע ארד על יציאה להפסקה בלתי מוגבלת מעבודתו ב"הארץ" ובכתב העת מעין. בפברואר 2021 חשפה שפורר גם את פרשת ההטרדות המיניות של חיים דעואל לוסקי אשר נמשכו, לטענתה, במשך 40 שנים. 2012 - פרס העיתונאי הצעיר על שם דב יודקובסקי, המוענק מטעם בית הספר לעיתונאות כחלק מ"פרס כותרת" באוניברסיטת תל אביב. הפרס הוענק לה על כתבותיה ש"בלטו בעבודת התחקיר המפורטת והמושקעת שלהן בתחומי ההון-שלטון". 2014 - הוכרז שזכתה בפרס אומ"ץ. שפורר הודיעה כי היא מסרבת לקבל את האות, זאת עקב הבקשה שהגישה התנועה מספר שבועות קודם לכן ליועץ המשפטי לממשלה, יהודה וינשטיין לפתוח בחקירה פלילית נגד עיתונאי העיתון "הארץ" גדעון לוי בחשד להסתה בעקבות מאמרו "הרעים לטיס". 2014 - אות אביר איכות השלטון בתחום התקשורת. בשנת 2016 שפורר פרסמה מספר מאמרים ופוסטים בפייסבוק בהם קראה לציבור להימנע מעסקאות עם חברת "אורבן נדל"ן י.ד.", העוסקת במיזמי תמ"א 38 והוקמה על ידי סוחר הנשים דודו דגמי, בעניינו פרסמה מספר כתבות תחקיר בשנים 2012–2013 ב"הארץ". שפורר כינתה את חברת אורבן "מפוקפקת". בתגובה, חברת אורבן הגישה נגד שפורר תביעת דיבה בסך 1.68 מיליון שקלים. ארגון העיתונאים בישראל וד"ר ענת באלינט יזמו פרויקט מימון המונים אליו הצטרפו אלפי אזרחים שהתחייבו לסייע לשפורר לשלם את סכום התביעה, אם תידרש לכך. בין החותמים היו חברי כנסת, אנשי אקדמיה, פעילים חברתיים ועיתונאים רבים. ביוני 2020 דחה בית המשפט את התביעה בקובעו כי לשפורר קיימות הגנות "אמת דיברתי" ותום הלב והטיל על התובעים הוצאות משפט ושכר טרחת עורכי דין בסך מאה אלף ש"ח. בינואר 2017 הגיש אפי נוה, יו"ר לשכת עורכי הדין בישראל תביעת דיבה נגד שפורר בעקבות סדרת כתבות שפרסמה כנגד התנהלותו. הצדדים הופנו להליך גישור. גם לשכת עורכי הדין הגישה תביעת דיבה נגד שפורר, בסך כמיליון ש"ח. ביולי 2019 החליטה לשכת עורכי הדין למשוך את תביעתה, אך פניית הלשכה לבית המשפט למחיקת התביעה ללא חיוב בהוצאות נתקלה בהתנגדות של שפורר, שדרשה שבית המשפט יחייב את הלשכה לשלם לה הוצאות בסכום זהה לסכום התביעה. בית המשפט פסק לשפורר הוצאות משפט ושכר טרחת עורכי דין בסך 70 אלף ש"ח. שפורר הגישה ערעור על גובה הוצאות המשפט הנמוכות לשיטתה, שכן לטענתה מדובר היה בתביעת השתקה שנועדה להלך אימים על כל מי שמבקש לפרסם ביקורת לגיטימית על נוה או על לשכת עורכי הדין, אך ערעורה נדחה. בחודש ספטמבר 2022 פסק בית הדין לאתיקה של מועצת העיתונות בישראל כי שפורר ואתר "המקום הכי חם בגיהנום" הפרו את תקנון האתיקה בכתבה על גילי מוסינזון בה נכתב כי סרט פורנו שיצר "מעלה בעיקר אסוציאציות של קבוצת ישראלים אונסים תיירת בקפריסין", על אף שבזמן הפרסום עוד עמדה על כנה ההרשעה בתלונת שווא של הצעירה הבריטית בפרשת החשד לאונס בקפריסין. שרון שפורר, ברשת החברתית פייסבוק שרון שפורר, ברשת החברתית אקס (טוויטר) שרון שפורר: התשובה שאני יכולה לפרסם רק ב"הארץ", באתר הארץ, 20 בינואר 2014 אורלי וגיא, העיתונאית שרון שפורר מגיבה לתביעת הענק נגדה: "זה רק בגלל תחקיר", באתר nana10‏, 8 באוגוסט 2016 נתי טוקר, עקפה את אלאור אזריה: יותר מ-1,000 מצטרפים להגנה על שרון שפורר - בתוך יממה, באתר TheMarker‏, 10 באוגוסט 2016 הדס בשן, רודפת צדק: שרון שפורר היא העיתונאית הכי אמיצה בישראל, ‏5 בספטמבר 2017 דוד ורטהיים, מתן ברניר, ‏חם לה בגיהנום: שרון שפורר ניצחה את אפי נוה ולא מוכנה לשתוק, באתר גלובס, 7 בדצמבר 2019 סכסוך חריף במקום הכי חם בגהנום: "אתמודד עם ההשלכות", באתר אייס, 9 ביוני 2022; פוסט של שרון שפורר, פייסבוק, 9 ביוני 2022 המקום הכי חם בגיהנום מגיב למתקפה של שרון שפורר, באתר אייס, 10 ביוני 2022 שרון שפורר, הון-שלטון, הגרסה החברתית, באתר הארץ, 21 בינואר 2011 בנקאית אישית, באתר הארץ, 17 בפברואר 2012 החברים הטובים שהשתלטו על עמדות המפתח בבנק הפועלים, באתר הארץ, 18 בפברואר 2011 החברים של דנקנר מציגים: כך הפסדנו מיליונים מכספי הציבור, באתר TheMarker‏, 24 בספטמבר 2012 משחקי רהב, באתר TheMarker‏, 7 בינואר 2014 עמליה דואק, ‏רני רהב לעיתונאית: "תחטפי טיל רעל", באתר ‏מאקו‏, 7 בינואר 2014 שרון שפורר ורותם שטרקמן, פרשת ארביב-פינטו: תרנגולות הזהב בחצרות הרבנים, באתר הארץ, 17 בינואר 2014 שרון שפורר, מנכ"ל בנק הפועלים ציון קינן ביטל רכישה של שתי דירות מקבוצת חג'ג' ב-11 מיליון שקל, באתר TheMarker‏, 31 במרץ 2015 שרון שפורר, חשיפת TheMarker - שמעון פרס מקבל מבנק הפועלים 30 אלף דולר בחודש, באתר TheMarker‏, 20 באפריל 2015 פרשת השחיתות לכאורה בהנהגת מרצ: מה קורה מאחורי הקלעים במפלגה שלא עברה את אחוז החסימה?, סרטון בערוץ "עכשיו 14", באתר יוטיוב (אורך: 10:47), 21 בדצמבר 2022. שרון שפורר, המלך חסן: ראש הוועד שמחזיק מדינה בכיס הקטן, באתר הארץ, 27 באוקטובר 2011 דניאל דולב‏, הערעור התקבל חלקית: אלון חסן הורשע בעבירות של מרמה והפרת אמונים, באתר וואלה, 3 בדצמבר 2019 ע"פ 3817/18 מדינת ישראל נ' אלון חסן ודוד חסן, ניתן ב־3 בדצמבר 2019 שרון שפורר, שוטה וחבורתו: איך באמת עובדים עסקי הנדל״ן בתל אביב, באתר הארץ, 12 באוקטובר 2012 שרון שפורר, סוחר הנשים שהפך לאיל נדל"ן בחסות המדינה, באתר TheMarker‏, 17 בפברואר 2013 שרון שפורר, דודו דגמי, לא זה מהטלוויזיה, באתר הארץ, 1 באוקטובר 2013 אורן פרסיקו, שרון שפורר בכתב הגנה בתביעת שוטה חובל: תביעת נקם על פרסומים מלפני חמש שנים, באתר העין השביעית, 7 באוגוסט 2017 שרון שפוררו גילי איזיקוביץ, עיתונאיות מעידות: עמנואל רוזן הטריד אותנו, באתר הארץ, 26 באפריל 2013 שרון שפורר, "הדלת היתה פתוחה וצ'יקי שכב עם חלוק והחזיק את איבר המין שלו ביד". היא היתה בת 14, באתר "המקום הכי חם בגיהנום", 10 בספטמבר 2020 עיתונאי "הארץ" רועי צ'יקי ארד הפסיק את עבודתו בשל תחקיר המייחס לו מין עם קטינות, באתר הארץ, 9 בספטמבר 2020 שרון שפורר, אמנות ההטרדה המינית: כך הושתקו עלילותיו של חיים דעואל לוסקי במשך 40 שנה, באתר "המקום הכי חם בגיהנום", 12 בפברואר 2021 אמילי גרינצווייג, עיתונאית "הארץ" שרון שפורר זכתה בפרס העיתונאי הצעיר, באתר הארץ, 21 בפברואר 2012 דוד ורטהיים‏, זוכי פרס אומץ לשנת 2014: מתן חודורוב, איילה חסון נשר ושרון שפורר, באתר וואלה, 5 באוגוסט 2014 דוד ורטהיים‏, המוסקיטרית, באתר וואלה, 5 באוגוסט 2014 דוד אברהם‏, שרון שפורר בין מקבלי אות אביר איכות השלטון, באתר וואלה, 22 בספטמבר 2014 נתי טוקר, שרון שפורר בדרך לניצחון? אחד מגיוסי ההמונים המוצלחים בישראל - נגד תביעת השתקה, באתר הארץ, 11 באוגוסט 2016. נתי טוקר, העיתונאית שרון שפורר ניצחה את דודו דגמי בבית המשפט - ותקבל 100 אלף שקל, באתר TheMarker‏, 2 ביוני 2020 תא (ת"א) 22755-06-14 אורבן נדל"ן י.ד. בע"מ נ' שרון שפורר, ניתן ב-2 ביוני 2020 אפרת נוימן, בעקבות תחקיר נגדו - יו"ר לשכת עוה"ד אפי נוה תובע את העיתונאית שרון שפורר, באתר TheMarker‏, 1 בפברואר 2017 אורן פרסיקו, חוכא ואיטלולא, באתר העין השביעית, 18 ביולי 2017 חן מענית, ‏לשכת עוה"ד החליטה לסגת מהתביעה נגד שרון שפורר, באתר גלובס, 16 ביולי 2019 אורן פרסיקו, "להרתיע תובעי סרק", באתר העין השביעית, 31 באוגוסט 2019 חן מענית, ‏"נשרפו לי הפיוזים": לשכת עוה"ד ואפי נוה ישלמו לשרון שפורר 70 אלף שקל, באתר גלובס, 22 בספטמבר 2019 אורן פרסיקו, לא בונוס, לא עונש, באתר העין השביעית, 22 בספטמבר 2019 ת"א 71274-01-17: לשכת עורכי הדין בישראל ואח' נ' שפורר, באתר תולעת המשפט, ‏22-09-2019 אורן פרסיקו, "כלל אי ההתערבות", באתר העין השביעית, 22 בדצמבר 2020 אורן פרסיקו, תנאי בסיסי, באתר העין השביעית, 13 בספטמבר 2022